اسلام آباد(اے پی پی) صدر مملکت ڈاکٹر عارف علوی اپیل کرینے کہ قوم کروناوائرس نا چیلنج تون مون تننگ کن تیار مریر۔ غٹ اختلاف آتے گیرام کرسا خلقت نا کمک ءِ کننگے۔ داخیال آتا درشانی ءِ او پنچ شنبے نا دے آ سوشل میڈیا غا جاری تینا کلہو اٹی کرے۔ صدر مملکت پارے کہ کرونا نا برخلاف جنگ اٹی ایلو غٹ گڑاک ثانوی حیثیت تخرہ، دانامقابلہ ءِ ہر اُرا و ہر خاہوت ءِ کروئی ءِ۔ اوالس آن خواست کرے کہ او اختلاف آتے است آن دیر۔ اوعالم دین و میڈیا غا ہم زور شاغا کہ او احتیاط و آگاہی نا کلہوءِ تالان کیر۔ اوپارے کہ ای غٹ وزیراعلیٰ تتون المی بست وبند آتے پک کننگ و صاحب الرائے و صاحب استطاعت خلقت ءِ ہم کمک نا پاریٹ۔
